สวัสดีค่ะพอดีเป็นก้อนซีสต์ที่ต่อมไทรอยด์มีลักษณะเป็นคอลลอยด์เลยทำให้ก้อนไทรอยด์มีขนาดใหญ่ขึ้นแต่เจาะเอาน้ำที่ไทรอยด์ออกมันก็ยุบลงนะคะแต่ไม่ถึง1อาทิตย์มันก็กลับมาโตเหมือนเดิมเลยอยากทราบว่ามันมีปัจจัยอะไรที่ทำให้ก้อนไทรอยด์ใหญ่ขึ้นอะคะ
สวัสดีค่ะ ก้อนที่ไทรอยด์ หากเป็นชนิด colloid nodule เกิดจากเซลล์ของต่อมไทรอยด์ (follicular cell) ผลิตสารคอลลอย์ (colloid) ซึ่งเป็นของเหลวเป็นปริมาณมาก จนขยายใหญ่กลายเป็นก้อนซีสต์ขึ้นมา ซึ่งหากได้ทำการเจาะตรวจพิสูจน์ด้วยเข็มและส่งตรวจทางเซลล์วิทยาหรือตัดก้อนซีสต์ดังกล่าวไปตรวจทางดูทางพยาธิวิทยา (การวินิจฉัยชิ้นเนิ้อ) และผลการวินิจฉัยยืนยันแล้วว่าเป็น colloid nodule ก้อนดังกล่าวก็ไม่ใช่มะเร็งและไม่ได้อันตรายแต่อย่างใดแต่หากยังไม่ได้ส่งตรวจเพื่อยืนยันดังกล่าว ก้อนที่มีลักษณะเป็นซีสต์ นอกจาก colloid nodule แล้ว ยังอาจเป็นก้อนมะเร็งชนิด cystic papillary carcinoma ได้ ดังนั้นแนะนำให้สังเกตก้อนที่กลับมาโตอย่างรวดเร็วต่อ หากก้อนขยายใหญ่ไปมากไปจากเดิมที่เคยเป็น หรือคลำได้ก้อนอื่นเพิ่มอีก ควรกลับำปพบแพทย์เพื่อทำการเจาะตรวจทางเซลล์วิทยา (cytology) หรือพยาธิวิทยา (pathology) ค่ะ